CELEX: 32018D0270
Language: hu
Date: 2018-02-15 00:00:00
Title: A Tanács (EU) 2018/270 határozata (2018. február 15.) a nemzeti központi bankok külső könyvvizsgálóiról szóló 1999/70/EK határozatnak a Central Bank of Cyprus külső könyvvizsgálói tekintetében történő módosításáról

23.2.2018   
            
            
               HU
            
            
               Az Európai Unió Hivatalos Lapja
            
            
               L 51/14
            
         A TANÁCS (EU) 2018/270 HATÁROZATA
   (2018. február 15.)
   a nemzeti központi bankok külső könyvvizsgálóiról szóló 1999/70/EK határozatnak a Central Bank of Cyprus külső könyvvizsgálói tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1. bekezdésére,
   tekintettel az Európai Központi Banknak az Európai Unió Tanácsához intézett, a Central Bank of Cyprus külső könyvvizsgálóiról szóló, 2017. december 19-i ajánlására (EKB/2017/43) (1),
   mivel:
   
               (1)
            
            
               Az Európai Központi Banknak (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
            
         
               (2)
            
            
               A Central Bank of Cyprus jelenlegi külső könyvvizsgálójának, a KPMG Limitednek a megbízatása a 2017. pénzügyi év ellenőrzését követően megszűnik. Ezért a 2018-2022. pénzügyi évekre külső könyvvizsgálókat kell kinevezni a Central Bank of Cyprus számára.
            
         
               (3)
            
            
               A Central Bank of Cyprus a PricewaterhouseCoopers Limitedet választotta külső könyvvizsgálójának a 2018–2022. pénzügyi évekre.
            
         
               (4)
            
            
               Az EKB Kormányzótanácsa azt ajánlotta, hogy a 2018–2022. pénzügyi évekre a Central Bank of Cyprus külső könyvvizsgálójaként a PricewaterhouseCoopers Limitedet nevezzék ki.
            
         
               (5)
            
            
               Az EKB Kormányzótanácsának ajánlása alapján az 1999/70/EK tanácsi határozatot (2) ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (14) bekezdése helyébe a következő szöveg lép:
   
      „(14)   A Tanács jóváhagyja a PricewaterhouseCoopers Limitedet mint a Central Bank of Cyprus külső könyvvizsgálóját a 2018–2022. pénzügyi évekre.”
   
   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az Európai Központi Bank a címzettje.
   
      Kelt Brüsszelben, 2018. február 15-én.
      
         
            a Tanács részéről
         
         
            az elnök
         
         K. VALCHEV
      
   
   
      (1)  HL C 2., 2018.1.5., 1. o.
   
   
      (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).